[...ne] dados juru petan anucuki gêgrêmêtan ingkang manggèn ing kuliting warak, amargi warak punika kulitipun lêmpit-lêmpitan, dene ingkang manggèn ing ngriku punika inggih bangsaning kewan êntup-êntupan punapa. Dados tumraping kewan kêkalih wau anggènipun mêmitran sami daya-dinayan, pun pêksi ngrumaosi angsal têdha, dene pun warak rumaos dipun icali amanipun ing badan. Anèhipun tumrapipun pêksi punika manawi sumêrêp kalebating tiyang, lajêng nucuki kuping warak, warak inggih lajêng kesah saking ngriku.